KOMISIJAS ZIŅOJUMS PAR KOMITEJU DARBU 2011. GADĀ /* COM/2012/0685 final */





KOMISIJAS ZIŅOJUMS PAR KOMITEJU DARBU 2011. GADĀ Saskaņā ar 10. panta 2. punktu Regulā (ES) Nr. 182/2011, ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu[1], (turpmāk „Komitoloģijas regula”) Komisija ar šo iesniedz gada ziņojumu par komiteju darbu 2011. gadā. Šajā ziņojumā sniegts pārskats par notikumiem komitoloģijas sistēmā 2011. gadā un kopsavilkums par komiteju darbībām. Tam ir pievienots Komisijas dienestu darba dokuments ar sīki izklāstītu statistiku par katras komitejas darbu. 1. Pārskats par notikumiem komitoloģijas sistēmā 2011. gadā Eiropas Parlaments un Padome 2011. gada 16. februārī pieņēma Komitoloģijas regulu, kas stājās spēkā 2011. gada 1. martā. Ar to tika atcelts 1999. gada Komitoloģijas lēmums[2], un minētajā lēmumā noteiktās procedūras aizstātas ar divām procedūrām (konsultēšanās un pārbaudes procedūras). 1.1. Jaunās komitoloģijas procedūras Saskaņā ar Komitoloģijas regulas 2. pantu pārbaudes procedūru jo īpaši piemēro i) vispārējiem pasākumiem un ii) pasākumiem, kam ir potenciāli svarīga ietekme (piemēram, nodokļu politikas vai ES lauksaimniecības politikas jomā), turpretī konsultēšanās procedūru parasti piemēro visiem citiem īstenošanas pasākumiem. 1.1.1. Pārbaudes procedūra (Komitoloģijas regulas 5. pants) Ja pamataktā ir norādīta pārbaudes procedūra, komiteja ar kvalificētu balsu vairākumu sniedz atzinumu par īstenošanas akta projektu. · Ja kvalificēts vairākums nobalso par īstenošanas akta projektu (pozitīvs atzinums), Komisija to pieņem. · Ja kvalificēts vairākums nobalso pret īstenošanas akta projektu (negatīvs atzinums), Komisija nevar to pieņemt[3]. Šādos gadījumos Komisija var: 1) atsaukt īstenošanas akta projektu, ja tas netiek uzskatīts par nepieciešamu; 2) ja to uzskata par nepieciešamu, grozīt īstenošanas akta projektu un divu mēnešu laikā pēc negatīvā atzinuma iesniegt pārskatīto redakciju (tai pašai) komitejai; vai 3) ja to uzskata par nepieciešamu, viena mēneša laikā pēc negatīvā atzinuma nosūtīt šo pašu projektu pārsūdzības komitejai (sk. turpmāk). · Ja nav kvalificēta balsu vairākuma ne par īstenošanas akta projektu, ne pret to (nav atzinuma), Komisija var pieņemt īstenošanas akta projektu, atsaukt īstenošanas akta projektu vai grozīt to un vērsties (tai pašā) komitejā. Tomēr ir noteikti gadījumi, kuros Komisija nevar pieņemt īstenošanas akta projektu[4], proti: 1) ja tas attiecas uz kādu no šīm īpašajām jomām: nodokļi, finanšu pakalpojumi, cilvēku veselības un drošības aizsardzība, dzīvnieku vai augu aizsardzība vai galīgi daudzpusējās aizsardzības pasākumi; vai 2) ja pamata tiesību aktā paredzēts, ka nevar pieņemt īstenošanas akta projektu, ja nav sniegts atzinums; vai 3) ja komitejas locekļi ar vienkāršu balsu vairākumu iebilst pret minēto aktu. Šajos trīs gadījumos Komisija var rīkoties tāpat kā negatīva atzinuma gadījumā. 1.1.2. Konsultēšanās procedūra (Komitoloģijas regulas 4. pants) Saskaņā ar konsultēšanās procedūru komiteja, ja nepieciešams, sniedz atzinumu par īstenošanas akta projektu ar tās locekļu vienkāršu balsu vairākumu. Komitejas atzinums saskaņā ar konsultēšanās procedūru nav juridiski saistošs, taču Komisijai, pirms tā lemj par īstenošanas akta projektu, ir īpaši jāņem vērā secinājumi, kas izdarīti, apspriežoties komitejā, un sniegtais atzinums. 1.1.3. Īstenošanas akti, kas jāpiemēro nekavējoties (procedūra steidzamiem gadījumiem) Saskaņā ar Komitoloģijas regulu pamataktā var atļaut Komisijai pieņemt īstenošanas aktu, kas nenovēršamu steidzamu iemeslu dēļ jāpiemēro nekavējoties. Šī procedūra steidzamiem gadījumiem nav atsevišķa komitoloģijas procedūra, bet gan pārbaudes vai konsultēšanās procedūras variants. Saskaņā ar procedūru steidzamiem gadījumiem Komisija, iepriekš neapspriežoties ar komiteju, var pieņemt īstenošanas aktu, ko piemēro nekavējoties un kas ir spēkā laikposmā, kurš parasti nepārsniedz sešus mēnešus. Tikai pēc pieņemšanas (vēlākais, 14 dienas pēc pieņemšanas) Komisija iesniedz pieņemto aktu attiecīgajai komitejai, lai saņemtu tās atzinumu saskaņā ar attiecīgo komitoloģijas procedūru (konsultēšanās vai pārbaudes procedūru). Ja piemēro pārbaudes procedūru, Komisijai ir nekavējoties jāatceļ attiecīgais īstenošanas akts gadījumā, ja komiteja sniedz negatīvu atzinumu. 1.2. Atsauces uz iepriekšējām komitoloģijas procedūrām Lai nodrošinātu vienmērīgu pāreju no Komitoloģijas lēmumā paredzētā uz jauno komitoloģijas režīmu, Komitoloģijas regulā ir noteikta automātiska veco procedūru pielāgošana jaunajām procedūrām (13. pants). Tādējādi visas atsauces uz procedūrām, kas paredzētas Komitoloģijas lēmumā (konsultēšanās, vadības, regulatīvā un drošības procedūra) ir jāsaprot kā atsauces uz minētajā regulā paredzētajām atbilstošajām procedūrām (no 2011. gada 1. marta, bijusī konsultēšanās procedūra ir jaunā konsultēšanās procedūra, bijušās vadības un regulatīvās procedūras ir pārbaudes procedūras, un bijusī drošības procedūra ir procedūra steidzamiem gadījumiem). Vienīgais izņēmums ir regulatīvā kontroles procedūra. Šo procedūru turpina provizoriski piemērot (saskaņā ar Komitoloģijas lēmuma 5.a pantu) pamataktos, kuros ir atsauce uz šo procedūru, kamēr tie netiks oficiāli grozīti un pielāgoti Lisabonas līgumam. Tādēļ kopš 2011. gada 1. marta komitoloģijas komitejas strādā saskaņā ar procedūrām, kuras noteiktas Komitoloģijas regulā: konsultēšanās procedūru (Komitoloģijas regulas 4. pants) un pārbaudes procedūru (Komitoloģijas regulas 5. pants), kā arī saskaņā ar regulatīvo kontroles procedūru, kas paredzēta iepriekšējā Komitoloģijas lēmuma 5.a pantā. 1.3. Pārsūdzības komitejas loma Kā daļa no pārbaudes procedūras ar Komitoloģijas regulu ieviestajos kontroles mehānismos ir paredzēta iespēja vērsties pārsūdzības komitejā. Pārsūdzības komiteja arī ir komitoloģijas komiteja, t.i., tās sastāvā ir dalībvalstu pārstāvji, to vada Komisija, un tai ir piemērojami tādi paši balsošanas noteikumi (kvalificēts vairākums). Tomēr, pretstatā citām komitoloģijas komitejām, tā nav pastāvīga struktūra; tā drīzāk ir procedurāls līdzeklis, kas sniedz dalībvalstīm iespēju apspriesties otrreiz visaugstākajā pārstāvniecības līmenī. Atkarībā no balsošanas rezultātiem pārsūdzības komitejā, Komisijas rīcība var būt šāda: 1) pozitīva atzinuma gadījumā Komisija pieņem īstenošanas aktu; 2) ja netiek sniegts atzinums, Komisija var pieņemt īstenošanas aktu[5]; 3) negatīva atzinuma gadījumā Komisija nedrīkst pieņemt īstenošanas aktu. 1.4. Eiropas Parlamenta un Padomes loma Abām likumdevējām iestādēm ir jābūt pienācīgi un regulāri informētām par komiteju darbu, izmantojot Komitoloģijas reģistru, kas ir pielāgots jaunajām procedūrām. Komitoloģijas regulas 10. pantā ir noteikts, kādi dokumenti ir jānosūta Eiropas Parlamentam un Padomei vienlaicīgi ar to nosūtīšanu komitejas locekļiem. Parlamentam un Padomei ir arī pārbaudes tiesības attiecībā uz īstenošanas aktu projektiem, kas pamatojas uz koplēmuma tiesību aktiem. Tas nozīmē, ka minētās iestādes jebkurā procedūras posmā var darīt zināmu Komisijai, ka projekts pārsniedz pamataktā paredzētās īstenošanas pilnvaras. Tādā gadījumā Komisijai ir jāpārskata projekts un jāinformē Parlaments un Padome par to, vai tā paredz saglabāt, grozīt vai atsaukt projektu (Komitoloģijas regulas 11. pants). 1.5. Jaunais komiteju standarta reglaments Komitoloģijas regulā ir paredzēts, ka Komisija pieņem standarta reglamentu (9. pants). Komisija jauno standarta reglamentu komitoloģijas komitejām ir pieņēmusi 2011. gada 8. jūlijā[6]. Pamatojoties uz to, katrai komitejai pēc tās priekšsēdētaja priekšlikuma ar tās locekļu vienkāršu balsu vairākumu jāpieņem savs reglaments. Ja nepieciešams, jau esošajām komitejām ir jāpielāgo savi reglamenti jaunajam standarta reglamentam. 2. Darbību pārskats 2.1. Komiteju un sanāksmju skaits Ir būtiski nošķirt komitoloģijas komitejas no citām struktūrām, jo īpaši no „ekspertu grupām”, ko izveidojusi pati Komisija. Ekspertu grupas Komisijai sniedz zināšanas un pieredzi politikas sagatavošanā un īstenošanā[7], bet komitoloģijas komitejas palīdz Komisijai izmantot īstenošanas pilnvaras, kas tai piešķirtas ar pamata tiesību aktiem. Šajā ziņojumā uzmanība pievērsta vienīgi komitoloģijas komitejām. Komitoloģijas komiteju skaits ir aprēķināts pa darbības nozarēm 2011. gada 31. decembrī (skatīt I tabulu). Salīdzinājumam ir norādīti arī iepriekšējā gada rādītāji (2010. gada 31. decembris). I TABULA – Kopējais komiteju skaits (2011. gads) Politikas nozare || 2010. gads || 2011. gads Lauksaimniecība un lauku attīstība (AGRI) || 14 || 14 Eiropas Birojs krāpšanas apkarošanai (OLAF) || 1 || 1 Budžets (BUDG) || 2 || 2 Klimata politika (CLIMA) || 4 || 4 Komunikācija (COMM) || 1 || 1 Attīstība un sadarbība – EuropeAid (DEVCO) || 6 || 6 Ekonomika un finanšu lietas (ECFIN) || 1 || 1 Izglītība un kultūra (EAC) || 7 || 7 Nodarbinātība, sociālās lietas un iekļautība (EMPL) || 4 || 4 Enerģētika (ENER) || 14 || 15 Paplašināšanās (ELARG) || 4 || 4 Uzņēmējdarbība un rūpniecība (ENTR) || 30 || 31 Vide (ENV) || 32 || 30 Ārpolitikas instrumentu dienests (FPI) || 4 || 4 Veselība un patērētāju aizsardzība (SANCO) || 22 || 24 Iekšlietas (HOME) || 10 || 11 Humānā palīdzība un civilā aizsardzība (ECHO) || 2 || 2 Informātika (DIGIT) || 1 || 1 Informācijas sabiedrība un saziņas līdzekļi (INFSO) || 6 || 7 Iekšējais tirgus (MARKT) || 13 || 13 Tieslietas (JUST) || 13 || 13 Jūrlietas un zivsaimniecība (MARE) || 4 || 5 Mobilitāte un transports (MOVE) || 29 || 29 Reģionālā politika (REGIO) || 1 || 1 Pētniecība (RTD) || 6 || 6 Ģenerālsekretariāts (SG) || 0 || 2* Statistika (ESTAT) || 8 || 8 Nodokļu politika un muitas savienība (TAXUD) || 10 || 11 Tirdzniecība (TRADE) || 10 || 11 KOPĀ: || 259 || 268 * Tostarp pārsūdzības komiteja (Komitoloģijas reģistra vajadzībām pārsūdzības komiteja ir reģistrēta kā ģenerālsekretariāta pakļautībā esoša komiteja; taču praksē to pārvalda visi attiecīgie dienesti). Komitoloģijas komitejas 2011. gadā varēja vispārīgi klasificēt pēc procedūras veida, atbilstoši kurai tās strādāja (konsultēšanās procedūra, pārbaudes procedūra, regulatīvā kontroles procedūra – sk. II tabulu). Tā kā dažas komitejas izmantoja vairākas procedūras, tās ir atdalītas no komitejām, kas darbojās tikai saskaņā ar vienu procedūru. II TABULA – Komiteju skaits atbilstoši procedūras veidam (2011. gadā) || Procedūras veids || Konsultēšanās procedūra || Pārbaudes procedūra || Regulatīvā kontroles procedūra || Darbojas saskaņā ar vairākām procedūrām || KOPĀ: AGRI || || 11 || || 3 || 14 BUDG || 1 || 1 || || || 2 CLIMA || || || || 4 || 4 COMM || || 1 || || || 1 DEVCO || || 5 || || 1 || 6 DIGIT || || 1 || || || 1 EAC || 1 || 2 || || 4 || 7 ECFIN || 1 || || || || 1 ECHO || || 1 || || 1 || 2 ELARG || 1 || 3 || || || 4 EMPL || 1 || || 2 || 1 || 4 ENER || 1 || 8 || 1 || 5 || 14 ENTR || 7 || 4 || 5 || 15 || 31 ENV || || 5 || 4 || 21 || 30 ESTAT || || 2 || || 6 || 8 FPI || || 4 || || || 4 HOME || 1 || 4 || || 6 || 11 INFSO || || 3 || || 4 || 7 JUST || 2 || 1 || 4 || 6 || 13 MARE || || 5 || || || 5 MARKT || || 1 || 4 || 8 || 13 MOVE || 3 || 4 || 4 || 18 || 29 OLAF || || 1 || || || 1 REGIO || || || || 1 || 1 RTD || || 5 || || 1 || 6 SANCO || 1 || 10 || 1 || 12 || 24 SG || || 2 || || || 2* TAXUD || 1 || 9 || || 1 || 11 TRADE || 2 || 6 || || 3 || 11 KOPĀ: || 23 || 99 || 25 || 121 || 268 * Tostarp pārsūdzības komiteja. Šie skaitļi norāda, ka apmēram 37 % no komitejām (99 no 268) strādāja tikai saskaņā ar pārbaudes procedūru, taču tikai apmēram 8 % no komitejām (23 no 268) strādāja tikai saskaņā ar konsultēšanās procedūru. Tomēr vairums komiteju (121 no 268 jeb 45 %) strādāja saskaņā ar vairākām procedūrām. Sadalījums pa politikas jomām parāda, ka dažādu procedūru veidu izmantošana politikas jomās ir atšķirīga. Komiteju skaits nav vienīgais aktivitātes rādītājs komitoloģijas līmenī. 2011. gadā notikušo sanāksmju skaits un rakstisku procedūru skaits[8] arī norāda uz vispārējo darba intensitāti nozaru līmenī un arī atsevišķu komiteju līmenī (III tabula). III TABULA – Sanāksmju un rakstisku procedūru skaits (2011. gadā) || Komiteju skaits || Sanāksmes || Rakstiskas procedūras 2010. gads || 2011. gads || 2010. gads || 2011. gads AGRI || 14 || 148 || 142 || 1 || 3 BUDG || 2 || 4 || 4 || 0 || 0 CLIMA || 4 || 15 || 14 || 3 || 0 COMM || 1 || 2 || 1 || 3 || 4 DEVCO || 6 || 28 || 17 || 44 || 55 DIGIT || 1 || 1 || 2 || 0 || 0 EAC || 7 || 17 || 18 || 50 || 52 ECFIN || 1 || 1 || 0 || 0 || 0 ECHO || 2 || 5 || 5 || 29 || 12 ELARG || 4 || 5 || 8 || 15 || 12 EMPL || 4 || 4 || 3 || 10 || 9 ENER || 14 || 19 || 13 || 3 || 2 ENTR || 31 || 56 || 56 || 35 || 32 ENV || 30 || 48 || 41 || 18 || 16 ESTAT || 8 || 16 || 14 || 8 || 6 FPI || 4 || 5 || 4 || 2 || 3 HOME || 11 || 23 || 24 || 23 || 27 INFSO || 7 || 24 || 20 || 13 || 20 JUST || 13 || 6 || 6 || 16 || 15 MARE || 5 || 11 || 9 || 6 || 11 MARKT || 13 || 34 || 18 || 14 || 12 MOVE || 30 || 60 || 53 || 13 || 12 OLAF || 1 || 2 || 3 || 1 || 1 REGIO || 1 || 9 || 5 || 0 || 5 RTD || 6 || 60 || 61 || 174 || 201 SANCO || 24 || 131 || 146 || 278 || 314 SG || 2 || - || 6* || - || 1 TAXUD || 11 || 107 || 81 || 0 || 7 TRADE || 11 || 18 || 15 || 7 || 6 KOPĀ: || 268 || 859 || 783 || 766 || 838 * Tostarp 5 pārsūdzības komitejas sēdes. 2.2. Atzinumu un īstenošanas aktu / pasākumu skaits Tāpat kā iepriekšējos ziņojumos, arī šajā ziņojumā sniegti vispārēji skaitļi par komiteju sniegtajiem oficiālajiem atzinumiem un tiem sekojošiem īstenošanas aktiem / pasākumiem, kurus ir pieņēmusi Komisija[9]. Šie skaitļi norāda uz komiteju tiešajiem „rezultātiem” (skatīt IV tabulu). Kopējais komiteju sniegto atzinumu skaits 2011. gadā ir 1868 (salīdzinājumā ar 1904 atzinumiem 2010. gadā); Komisijas pieņemto īstenošanas aktu / pasākumu kopējais skaits ir 1788 (salīdzinājumā ar 1812 aktiem / pasākumiem 2010. gadā). IV TABULA – Pieņemto atzinumu un īstenošanas aktu / pasākumu skaits (2011. gadā) || Atzinumi || Pieņemtie akti || Pasākumi, kas pieņemti saskaņā ar regulatīvo kontroles procedūru AGRI || 271 || 271 || 1 BUDG || 1 || 1 || 0 CLIMA || 10 || 6 || 10 COMM || 6 || 5 || 0 DEVCO || 128 || 128 || 0 DIGIT || 1 || 1 || 0 EAC || 100 || 85 || 0 ECFIN || 0 || 0 || 0 ECHO || 15 || 16 || 0 ELARG || 58 || 58 || 0 EMPL || 11 || 3 || 0 ENER || 15 || 7 || 5 ENTR || 59 || 34 || 25 ENV || 55 || 14 || 35 ESTAT || 11 || 7 || 12 FPI || 2 || 1 || 0 HOME || 33 || 15 || 1 INFSO || 41 || 40 || 1 JUST || 14 || 4 || 0 MARE || 23 || 22 || 0 MARKT || 13 || 3 || 3 MOVE || 65 || 49 || 24 OLAF || 0 || 0 || 0 REGIO || 6 || 6 || 0 RTD || 206 || 200 || 0 SANCO || 625 || 574 || 46 SG || 9* || 1 || 0 TAXUD || 84 || 69 || 0 TRADE || 6 || 5 || 0 KOPĀ: || 1 868 || 1 625 || 163 * Tostarp 8 pārsūdzības komitejas sniegtie atzinumi. 2.3. Pārsūdzības komitejas sanāksmes Pārsūdzības komitejas pirmā sanāksme notika 2011. gada 29. martā, un tās mērķis bija pieņemt komitejas reglamentu[10] saskaņā ar Komitoloģijas regulas 3. panta 7. punktu. Pārsūdzības komiteja 2011. gadā rīkoja vēl četras sanāksmes, kurās tika apspriesti kopumā astoņi Komisijas iesniegto īstenošanas aktu projekti (veselības un patērētāju aizsardzības (SANCO) jomā). Divos gadījumos pārsūdzības komiteja sniedza pozitīvu atzinumu, piecos gadījumos atzinums netika sniegts, un vienā gadījumā tika sniegts negatīvs atzinums. Piecos gadījumos, kuros netika sniegts atzinums, Komisija nolēma pieņemt īstenošanas aktus. 2.4. Regulatīvās kontroles procedūras (RPS) izmantošana Kā minēts 1.2. punktā, RPS procedūru 2011. gada komitoloģiju reforma neskāra. Šo procedūru vairs nevar izmantot jaunajos tiesību aktos, taču tā joprojām tiek izmantota vairākos esošajos pamataktos, un to turpinās piemērot šajos aktos, kamēr tie netiks oficiāli grozīti. Saskaņā ar RPS pieņemto īstenošanas pasākumu skaits 2011. gadā ir 163 (sk. IV tabulu). Veto tiesības 2011. gadā tika izmantotas divos gadījumos. – Padome 2011. gada maijā iebilda pret to, lai tiktu pieņemts projekts Komisijas direktīvai, ar ko groza Eiropas Parlamenta un Padomes Direktīvu 98/79/EK par medicīnas ierīcēm, ko lieto in vitro diagnostikā. Līdz ar to pasākuma projekts netika pieņemts. Komisija 2011. gada 20. decembrī pieņēma pārskatītu pasākumu (OV L 341, 22.12.2011., 50. lpp.). – Padome 2011. gada oktobrī iebilda pret to, lai tiktu pieņemts projekts Komisijas direktīvai, ar ko groza Eiropas Parlamenta un Padomes Direktīvu 2009/43/EK attiecībā uz tādu ražojumu sarakstu, kas saistīti ar aizsardzību. Līdz ar to pasākuma projekts netika pieņemts. Komisija 2012. gada 22. martā pieņēma pārskatītu pasākumu (OV L 85, 24.3.2012., 3. lpp.). Salīdzinājumam, Eiropas Parlaments 2010. gadā attiecībā uz pasākumu projektu pieņemšanu savas veto tiesības izmantoja vienā gadījumā, bet Padome – divos gadījumos. V TABULA – Īstenošanas pasākumu skaits, kas pieņemti saskaņā ar regulatīvo kontroles procedūru (RPS) (2011. gadā) || Pasākumi, kas pieņemti saskaņā ar RPS || EP iebilda pret pasākumu projektu pieņemšanu saskaņā ar RPS || Padome iebilda pret pasākumu projektu pieņemšanu saskaņā ar RPS AGRI || 1 || 0 || 0 BUDG || 0 || 0 || 0 CLIMA || 10 || 0 || 0 COMM || 0 || 0 || 0 DEVCO || 0 || 0 || 0 DIGIT || 0 || 0 || 0 EAC || 0 || 0 || 0 ECFIN || 0 || 0 || 0 ECHO || 0 || 0 || 0 ELARG || 0 || 0 || 0 EMPL || 0 || 0 || 0 ENER || 5 || 0 || 0 ENTR || 25 || 0 || 1 ENV || 35 || 0 || 0 ESTAT || 12 || 0 || 0 FPI || 0 || 0 || 0 HOME || 1 || 0 || 0 INFSO || 1 || 0 || 0 JUST || 0 || 0 || 0 MARE || 0 || 0 || 0 MARKT || 3 || 0 || 0 MOVE || 24 || 0 || 0 OLAF || 0 || 0 || 0 REGIO || 0 || 0 || 0 RTD || 0 || 0 || 0 SANCO || 46 || 0 || 1 SG || 0 || 0 || 0 TAXUD || 0 || 0 || 0 TRADE || 0 || 0 || 0 KOPĀ: || 163 || 0 || 2 3. Vairāk informācijas par komiteju darbībām Darba dokumentā, kas pievienots šim ziņojumam, ir sniegta detalizēta informācija par atsevišķu komiteju darbu 2011. gadā, kas klasificēta, pamatojoties uz dažādajiem attiecīgajiem Komisijas ģenerāldirektorātiem. [1] OV L 55, 28.2.2011., 13. lpp. [2] Padomes 1999. gada 28. jūnija Lēmums 1999/468/EK, (OV L 184, 17.7.1999., 23. lpp.), kurā grozījumi izdarīti ar Padomes Lēmumu 2006/512/EK (OV C 255, 21.10.2006., 4. lpp.). [3] Tikai ārkārtējos izņēmuma gadījumos, kas paredzēti Komitoloģijas regulas 7. pantā. [4] Tomēr sk. 3. zemsvītras piezīmi. [5] Izņēmums ir galīgi daudzpusējās aizsardzības pasākumi (Komitoloģijas regulas 6. panta 4. punkts). [6] OV C 206, 12.7.2011., 11. lpp. [7] Vairāk informācijas: http://ec.europa.eu/transparency/regexpert/index.cfm. [8] Balsošana komitejās var notikt kārtējā komitejas sanāksmē vai, pienācīgi pamatotos gadījumos, rakstiskā procedūrā saskaņā ar Komitoloģijas regulas 3. panta 5. punktu. [9] Ir jānorāda, ka starp atzinumu skaitu un īstenošanas aktu / pasākumu skaitu katrā konkrētā gadā var būt neatbilstības. Šo neatbilstību iemesli ir izskaidroti pievienotā Komisijas dienestu darba dokumenta ievadā. [10] OV C 183, 24.6.2011., 13. lpp.